da da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de nb da en da da en da da da da da da da da da da de da da da da da da da da da da da da da da da da de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Aktiviteter ved Slotved Skov
Der er mange aktiviteter, du kan kaste dig over i Slotved Skov. Gå en af de afmærkede ruter - husk passende fodtøj - eller tag cykel eller hest på de større veje igennem området. Tag familien med på picnic eller sov i shelter med børnene. Vælg selv!
Der er to afmærkede vandreruter
Ruterne udgår fra parkeringspladsen i Præstegårdsskoven. På p-pladsen er der toilet og information, og herfra er der også handicapsti til picnicplads ved Skoleskoven med bålsted/grill/brænde og madpakkehus. Andre gode picnicsteder er Fredes Plads med bålsted/grill/brænde og Gl. Møde-plads med borde/bænke. Ryd altid op efter dig selv, sluk bålet helt og tag dit affald med dig.
Flere steder på ruterne er der anlagt spang, men det er alligevel tilrådeligt at have fornuftigt fodtoj på, så man kan komme tørskoet rundt.
Spang leder flere steder over slugter eller vådbund
Den grønne rute er på 2½ km. og snor sig omkring kernen af skoven. Alt efter sæson og vejr anbefales støvler.
Den grønne rute kan også opleves med en smartphone (mobiltelefon). Ved at scanne QR koden på informationsskiltet ved p-pladsen kan du få aktiveret et kort på Googlemaps, hvis denne er installeret på din mobiltelefon. Læs mere på det opsatte skilt ved siden af toiletbygningen på p-pladsen.
Grøn rute leder dig igennem det centrale skovland
Ruten, som sammellagt er ca. 6 km. bringer dig dyrehaven rundt og giver rigtigt gode muligheder for at se dyrehavevildtet især på de store, åbne flader.
Gul rute fører dig igennem et storslået, åbent landskab
Cykling henvises til de asfalterede veje og MTB-ruten vest for dyrehaven (under udførelse i 2019) samt stien nord om dyrehaven mellem Skovhusvej og Vejborgvej.
Husk at tage hensyn til folk på gå-ben
Rid gerne - men med omtanke!
Rid gerne langs med vandre stier men ikke på dem. Rid ikke på fortidsminder og kulturspor. Adgang med hestevogn kan ske efter aftale med Naturstyrelsen
Ved Skoleskoven for enden af den handicaptilpassede sti findes en picnicpads med bålsted, grill, brænde og madpakkehus. I skoleskoven findes der frugttræer og -buske, som er plantet og passes af lokale skolebørn. Skoven er indhegnet for at beskytte de endnu unge planter mod hjortevildt og harer.
Ved Skoleskoen er der madpakkehus, bålsted, grill og brænde
Overnatning under åben himmel
Hele året rundt kan en god sovepose og en termokande med varm te være det, der skal til, for at få en naturoplevelse ud over det sædvanlige. At overnatte i en skov, hvor både hjorte, ræv og harer lever, kan være mindeværdigt for både børn og voksne. I Slotved Skov er der et shelter lige ved siden af den store p-plads – det ligger nede for foden af den store slugt og uforstyrret, så alle naturens lyde kan opleves. Der er toiletter ved p-pladsen.
I Slotved Dyrehave er der både kron- og dåvildt samt en vild stamme af råvildt. Især det store dyrehavevildt kan godt have svært ved at trives igennem en hel vinter og derfor tilskudsfodres de, for at holde dem sunde og raske. På den store eng ved Kræmmerens Hus på Astrupvej bliver hjortene vinterfodret i store foderhække og ikke langt derfra står et lille udsigttårn, hvor man uforstyrret kan stå og betragte vildtet ved foderpladsen. Tårnet står i skovkanten, og man forstyrrer derfor ikke hjorten, hvis man blot forholder sig i ro. Prøv at stille dig her med en kikkert en vinterdag, så er der stor sandsynlighed for, at du kan få en god oplevelse sammen med de smukke dyr.
Mere om Slotved Skov
Kort med seværdigheder Dyr og planter Praktisk
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden